ฮั่งเส็งปิดเช้าบวก 21.68 จุด ขณะจับตารายงานประชุมเฟด
ฮั่งเส็งปิดเช้าบวก 21.68 จุด ขณะจับตารายงานประชุมเฟด
18 พ.ย. 2558

ดัชนีฮั่งเส็งตลาดหุ้นฮ่องกงปิดเช้าปรับตัวเพิ่มขึ้นเล็กน้อย โดยดัชนีฮั่งเส็งเพิ่มขึ้น 21.68 จุด หรือ 0.10% ปิดภาคเช้าที่ 22,285.93 จุด ขณะที่นักลงทุนกำลังจับตาดูคณะกรรมการกำหนดนโยบายการเงินของธนาคารกลางสหรัฐ (FOMC) เปิดเผยรายงานการประชุมในวันนี้
ทั้งนี้ นักลงทุนจับตาดูรายงานการประชุมนโยบายการเงินของเฟดประจำวันที่ 27-28 ต.ค. ซึ่งจะมีการเปิดเผยในวันพุธนี้ตามเวลาสหรัฐ เพื่อจับสัญญาณว่าเฟดจะปรับขึ้นอัตราดอกเบี้ยในเดือนหน้าหรือไม่ ขณะที่ผลสำรวจความคิดเห็นของนักวิเคราะห์ล่าสุด ซึ่งจัดทำโดย CMEGroup’s Fedwatch ระบุว่า โอกาสที่เฟดจะปรับขึ้นอัตราดอกเบี้ยในการประชุมเดือนธ.ค.นั้น มีสูงเกือบ 70%
               